Diari Oficial de la Generalitat Valenciana


Sumari del DOGV 6887, del 23-10-2012 (2012/9203)

Notificació de la sentència dictada en el procediment de divorci contenciós número 954/2009.
--------------------------------------------------------------------------------------------

### Dades del document

Número de DOGV
:   6887

Data del DOGV
:   23-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9203


Organisme emissor
:   Jutjat de Primera Instància i Instrucció Número 5 de Paterna

Tipus de document
:   Edicte

Notificació de la sentència dictada en el procediment de divorci contenciós número 954/2009. [2012/9203]  
Divorci contenciós 000954/2009  
De: Salvador Serra González.   
Procuradora: Purificación Higuera Luján.  
Contra: Natividad de Fez Guadalajara.   
Procurador/a: -   
Juan Martí Pérez, secretari judicial de l'òrgan abans mencionat, faig saber:   
Que en el present procediment de divorci seguit a instàncies de Salvador Serra González contra Natividad de Fez Guadalajara s'ha dictat la sentència, la qual literalment diu el següent:  
«Sentència 141/2010  
Paterna, 10 de novembre de 2010  
Ignacio Wenceslao Luján Muñoz, magistrat jutge del Jutjat de Primera Instància i Instrucció número 5 dels de Paterna i el seu partit, le vist les interlocutòries de divorci, amb registre número 954/2009, seguides a instàncies de la procuradora Purificación Higuera Luján en nom i representació de Salvador Serra González, contra Natividad de Fez Guadalajara.   
Antecedents de fet:   
Primer. Per torn de repartiment de data 21 d'octubre de 2009, va correspondre a este Jutjat la demanda de divorci interposada per la procuradora Purificación Higuera Luján, en nom i representació de Salvador Serra González, contra Natividad de Fez Guadalajara. Per interlocutòria de data 26 d'octubre de 2009, s'admet a tràmit la demanda, pel procediment previst en l'article 770 de la Llei d'Enjudiciament Civil, i se cita a la demandada per 20 dies, amb resultat negatiu, i amb el mateix resultat després de l'esbrinament del nou domicili, fins que finalment s'ha procedit a la notificació per edictes de la demanda interposada en data 23 d'abril de 2010.   
Segon. Per providència de 23 de juny de 2010, va ser declarada en situació processal de rebel·lia; i va assenyalar-se la data per a la celebració de la vista el dia 29 de setembre de 2006, acte al qual només compareix la representació processal actora i una vegada acordat la recepció del pleit a prova, consistent a tindre per reproduïda la part documental que obra en la causa, les actuacions van quedar vistes per a sentència.   
Tercer. En la tramitació d'este procediment s'han observat les prescripcions legals, a excepció dels terminis processals a càrrec del jutjat, inclòs el de dictar sentència per raons insalvables d'acumulació de treball.   
Fonaments de dret  
Primer. La procuradora Purificación Higuera Luján, en nom i representació de Salvador Serra González, va interposar la demanda de divorci respecte a Natividad de Fez Guadalajara. En virtut del que establix l'article 86 del codi civil, reformat per la Llei 15/2005, de 8 de juliol; és procedent decretar judicialment el divorci matrimonial, siga quina siga la forma de celebració del matrimoni, a petició de només un dels cònjuges, d'ambdós o d'un amb el consentiment de l'altre, quan concorren els requisits i les circumstàncies exigits en l'article 81 que assenyala el termini de tres mesos des de la celebració del matrimoni. Pressupostos tots que s'acrediten en el present procediment, en el qual s'arranca d'una situació de separació judicial prèvia acordada per la sentència de 19 de juliol de 1993. En conseqüència, ha de ser atesa la petició de l'espòs, de dissolució del vincle conjugal que els unia per aplicació de l'article 85 del text civil. Divorci vincular que té empara en el mandat constitucional contingut en l'article 32 sobre la regulació legal de la dissolució del matrimoni i els seus efectes amb independència de la forma de celebració del matrimoni, civil o religiosa com expressament preveu també l'article 85 del codi civil.  
  
Segon. El capítol IX, títol IV del llibre 1 del Codi Civil, regula els efectes comuns a la nul·litat, separació i divorci, i establix en els preceptes que conté les normes que regulen les relacions personals i patrimonials dels cònjuges, en este cas a partir de la dissolució del matrimoni. Per l'actora es va interessar que no s'establiren les mesures acordades en la sentència de separació de 19 de juliol de 1993, que consta aportada com a document número tres de l'escrit de demanda, la qual cosa és procedent acordar al no existir obstacle processal ni material de cap classe, màxim quan els aliments que es van fixar a favor de la filla, igual que el règim de visites es van extingir amb la majoria d'edat de la filla, sense que conste instada pensió d'aliments per la filla o per la seua mare; i igualment respecte de la pensió compensatòria establida, no consta en ocasió del present procediment instada al seu manteniment o modificació; en el mateix sentit pot predicar-se de l'atribució del domicili que fóra el conjugal.   
  
Tercer. No s'aprecia mala fe en cap dels litigants, ni resulta d'aplicació les regles de l'article 394 de la Llei d'Enjudiciament Civil, respecte al principi del venciment i no es fa expressa imposició de costes causades en esta instància.  
Vistos els preceptes esmentats i els altres de general i pertinent aplicació   
Dispositiva  
Que estime la demanda interposada per la procuradora Purificación Higuera Luján, en nom i representació de Salvador Serra González, i acorde el divorci vincular del matrimoni separat judicialment format per Salvador Serra González i Natividad de Fez Guadalajara. Sense que siga procedent establir cap altra mesura al marge de les inherents a l'anterior declaració. No es fa expressa imposició de les costes causades en esta instància.   
Notifiqueu esta resolució a les parts, així com que és susceptible de recurs d'apel·lació davant de l'Audiència Provincial de València en el termini de cinc dies a comptar de la notificació, i les actuacions queden a disposició de les parts en la secretaria d'este jutjat.   
Una vegada que la resolució siga ferma, remeteu l'exhort al Registre Civil en el que aparega inscrit el matrimoni que es divorcia i acompanyeu el testimoni d'esta sentència. Lliure i uniu el certificat d'esta resolució a les actuacions incloent-hi l'original   
Esta és la sentència que pronuncie, mane i firme».  
Publicació. L'anterior sentència ha sigut firmada, llegida i publicada pel magistrat jutge que la subscriu, mentres celebrava audiència pública el dia.   
En done fe.   
I atés que la demandada, Natividad de Fez Guadalajara, està en parador ignorat, expedisc este edicte a fi que li valga de notificació de forma deguda.   
Es fa constar que el demandant té concedit el benefici de justícia gratuïta.  
  
Paterna, 20 de setembre de 2012.- El secretari judicial: Juan Martí Pérez.